Belváros-Lipótváros Budapest Főváros V. kerület Önkormányzat 
Képviselő-testületének
43/2012.(X.18.) önkormányzati rendelete

a személyes gondoskodást nyújtó szociális ellátásokról és a fizetendő térítési díjakról
egységes szerkezetben a módosításáról szóló 10/2013. (III.21.) önkormányzati rendelettel

Belváros-Lipótváros Budapest Főváros V. kerület Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 62. § (2) bekezdésében, 92. § (1) és (2) bekezdésében foglalt felhatalmazás alapján, az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésének a) pontjában és a helyi önkormányzatokról szóló 1990. évi LXV. törvény 8. § (1) bekezdésében meghatározott feladatkörében eljárva a következőket rendeli el:
I. Fejezet
Általános rendelkezések

1. A rendelet célja
1. § A rendelet célja az egyénre szabott személyes gondoskodás jogszabályi feltételeinek megteremtése. 

2. A rendelet hatálya
2. § A rendelet hatálya a szociális igazgatásról és szociális ellátásokról szóló 1993. évi III. törvény (a továbbiakban: Szt.) 3. § (1)-(3) bekezdése szerint Belváros-Lipótváros Budapest Főváros V. kerület Önkormányzat közigazgatási területén lakcímmel rendelkezőkre terjed ki.  
3. Hatásköri és eljárási szabályok
3. § (1) Belváros-Lipótváros Budapest Főváros V. kerület Önkormányzat (a továbbiakban: Önkormányzat) Képviselő-testülete fenntartói hatáskörében

a) meghatározza az intézményi térítési díjat, valamint a szolgáltatásért fizetendő személyi térítési díjak jövedelemarányos kategóriáit,
b) jóváhagyja az intézmény szervezeti és működési szabályzatát, szakmai programját, valamint a szakosított ellátást nyújtó intézmény házirendjét,

c) évente értékeli az intézmények szakmai munkáját, és elfogadja az intézményvezető beszámolóját,
d)  kivizsgálja a fenntartót érintő panaszokat, és megteszi a szükséges intézkedéseket,

e) szociálisan rászorult személyek részére biztosítandó szolgáltatási feladatok   meghatározása érdekében szolgáltatástervezési koncepciót készít az általa működtetett szociális szolgáltatások és intézmények vonatkozásában, melyet kétévenként aktualizál.
 (2) A polgármester a Képviselő-testület által átruházott hatáskörében eljárva
a)  benyújtja a működési engedély iránti kérelmet,

b)  benyújtja a finanszírozási szerződéssel támogatott szolgáltatások pályázatát. 
 (3) Az Önkormányzat Egészségügyi, Szociális és Lakás Bizottsága (a továbbiakban: Bizottság) a Képviselő-testület által átruházott hatáskörében eljárva
a)  kivizsgálja a döntés jogosságát, ha az ellátást igénylő, illetve törvényes képviselője az intézmény vezetőjének a személyes gondoskodást nyújtó ellátás iránti kérelmet elutasító döntését vitatja,

b)  elbírálja az intézményvezetőnek a panasz kivizsgálásának eredménye, illetve a panasz kivizsgálásával kapcsolatos mulasztása elleni jogorvoslati kérelmet,
c)  a személyes gondoskodást igénylő kérelmére, valamint az intézményvezető javaslatára elbírálja, az igénylő által fizetendő térítési díj méltányosságból történő csökkentésének mértékét és összegét.
(4) A Polgármesteri Hivatal

a)   koordinálja a személyes gondoskodást nyújtó intézmény feladatellátását,

b) irányítja az intézmény szolgáltatásainak tervezésével és megvalósításával kapcsolatos feladatokat.

(5) Az intézményvezető

a) teljesíti a működést engedélyező szerv felé fennálló, a fenntartót jogszabály szerint terhelő bejelentési kötelezettséget,

b) javaslatot tesz a szociális ellátások méltányossági kérelmeinek elbírálásához. 
II. Fejezet

Az Önkormányzat által biztosított személyes gondoskodást nyújtó szociális ellátások

4. Az ellátások formái
4. § (1) Az Önkormányzat a szociálisan rászorultak részére a személyes gondoskodást nyújtó szociális ellátásokat a fenntartásában működő Egyesített Szociális Intézmény által biztosítja. 
(2) Az Önkormányzat által biztosított szociális alapszolgáltatások formái
a) étkeztetés,

aa) kiszolgálással egyidejű helyben fogyasztással,
ab) elvitellel,
ac) lakásra szállítással,

b) házi segítségnyújtás,

c) jelzőrendszeres házi segítségnyújtás,

d) közösségi ellátások,
da) közösségi pszichiátriai ellátás,
e) családsegítés,

f) nappali ellátás,
fa) idősek nappali ellátása,
g) utcai szociális munka,
h) nappali melegedő,

i) támogató szolgáltatás.
(3) Az Önkormányzat által biztosított szakosított ellátás formái

a) átmeneti elhelyezést nyújtó intézmény,
aa) időskorúak gondozóháza,
ab) éjjeli menedékhely.
(4) Az Önkormányzat a (2) bekezdés g)-i) pontjában és a (3) bekezdés ab) pontjában felsorolt ellátásokat ellátási szerződés keretében biztosítja. 

5. A személyes gondoskodást nyújtó szolgáltatások igénybevételének és
 megszűnésének eljárási rendelkezései
 5. § (1) A személyes gondoskodást nyújtó szolgáltatások igénybevétele önkéntes, az ellátás az igénylő, illetve törvényes képviselője szóbeli vagy írásbeli kérelmére történik.
(2)  A kérelmet, indítványt 
a) a 4. § (2) bekezdés ac), b) és c) pontja szerinti ellátások esetében a Kossuth Lajos utcai Szolgáltató Központ,
b) a 4. § (2) bekezdés da) pontja szerinti ellátás esetében a Falk Miksa utcai Idősek Klubja,

c) a 4. § (2) bekezdés e) pontja szerinti szolgáltatások esetében a Belvárosi Családsegítő és Gyermekjóléti Szolgálat,
d) a 4. § (2) bekezdés aa), ab) és fa) pontja szerinti ellátások esetében az idősek klubjai,

e) a 4. § (3) bekezdés aa) pontja szerinti ellátás esetében az Időskorúak Gondozóháza 
vezetőjénél lehet előterjeszteni.
(3) A vezető a szolgáltatásra vonatkozó igényt érkezésének napján a Szt. 20.§ szerint nyilvántartásba veszi.
(4) Házi segítségnyújtás, jelzőrendszeres házi segítségnyújtás, támogató szolgáltatás, idősek nappali ellátása, időskorúak gondozóháza esetén a kérelem előterjesztésekor mellékelni kell
a) a 9/1999.(XI.24.) SzCsM rendelet 1. számú melléklet I. része szerinti orvosi igazolást,
b) az Szt. 115/A. § vagy e rendelet alapján térítésmentesen biztosítandó ellátások kivételével, valamennyi személyes gondoskodási forma esetén a 9/1999.(XI.24.) SzCsM rendelet 1. számú melléklet II. része szerinti jövedelemnyilatkozatot, 
c) étkeztetés igénybevétele esetén e rendelet 8. §-a alapján a szociális rászorultságot bizonyító igazolásokat.
6. § (1) A személyes gondoskodást nyújtó szolgáltatás igénybevételéről az alapellátások és szakosított ellátások tekintetében a férőhelyek és a szociális rászorultság alapján az Egyesített Szociális Intézmény vezetője (a továbbiakban: intézményvezető) dönt.
(2) Az intézményvezető a döntésről értesíti az ellátást igénylőt, illetve törvényes képviselőjét. Elutasítás esetén, az értesítés írásban történik.
(3) Amennyiben e rendelet másként nem rendelkezik, az intézményi jogviszony keletkezése esetén, az intézményvezető az ellátás igénybevételének megkezdése előtt – népkonyhán történő étkeztetés, családsegítés, szenvedélybetegek részére nyújtott alacsonyküszöbű ellátás, utcai szociális munka, nappali melegedő, hajléktalanok éjjeli menedékhelye és átmeneti szállása igénybevétele kivételével – az ellátást igénylővel, illetve törvényes képviselőjével írásban megállapodást köt. 
(4) A megállapodás tartalmazza
a) az igénybevevő természetes személyazonosító adatait,
b) az ellátás kezdetének időpontját, 
c) az intézményi ellátás időtartamát, 

d) az igénybevevő számára nyújtott szolgáltatások tartalmát,  

e) a személyi térítési díj megállapítására, fizetésére vonatkozó szabályokat, amennyiben  az ellátás térítési díjfizetési kötelezettséggel jár,

f)  a megállapodás módosításának szabályait, 

 
g)  az ellátás megszüntetésének módját,

h)  a panasztétel lehetőségét, annak kivizsgálási módját.
(5) A szociális szolgáltatások igénybevétele tekintetében az intézmény a tájékoztatási kötelezettségének az Szt. 95-96. §-ban foglaltak szerint tesz eleget.
(6) Az intézményi ellátásokat igénybe vevők érdekvédelméről, jogairól az Szt. alapján a Képviselő-testület által elfogadott Egyesített Szociális Intézmény Szervezeti és Működési Szabályzata rendelkezik.
(7) A Szt. 100-104. §-ig foglaltaknak megfelelően az intézményi jogviszony megszűnik, illetve azt az intézményvezető megszünteti.
(8) Az intézményvezető az intézményi jogviszony megszüntetéséről, illetve az ellene tehető panaszról írásban értesíti a jogosultat.
(9) Ha az ellátott az intézményvezető intézményi jogviszony megszüntetésével kapcsolatos döntésével nem ért egyet, a döntésről szóló értesítés kézhezvételétől számított 8 napon belül a Bizottsághoz fordulhat jogorvoslatért. A kérelmet a Polgármesteri Hivatal Népjóléti Osztályán kell benyújtani. Az ellátást változatlan feltételek mellett mindaddig biztosítani kell az ellátott részére, amíg a Bizottság, illetve adott esetben a bíróság jogerős és végrehajtó határozatot nem hoz.
6. Az ellátásokért fizetendő térítési díjak általános szabályai
7. § (1) A szociális szolgáltatások tekintetében 
a) a családsegítés, 

b) a közösségi ellátás,

c) az utcai szociális munka, a nappali melegedő, az éjjeli menedékhely
ingyenesen vehető igénybe. Ezen ellátások biztosítására az Szt. 64. §, 65/A. § és 65/E. – 65/F. § -aiban foglaltak az irányadók.
(2) A térítési díj ellenében nyújtott szolgáltatások intézményi térítési díja minden év április 1. napjától kerül meghatározásra, melyet e rendelet 1-5. számú melléklete tartalmaz. 
(3) Az Önkormányzat intézményi térítési díjmentesen biztosítja

    a) a jelzőrendszeres házi segítségnyújtást,

    b) az idősek nappali ellátását.  
(4) Térítési díj megfizetésére köteles az Szt. 114. §-ában meghatározott személy.
(5) A szociális alapszolgáltatás személyi térítési díjának megállapításánál

a) a szolgáltatást igénybe vevő személy rendszeres havi jövedelmét,

b) a kiskorú igénybe vevő esetén a családban az egy főre jutó rendszeres havi    jövedelmet kell figyelembe venni.
(6) Az ellátásra jogosult, vagy fizetésre kötelezett kérelmére a személyes gondoskodásért fizetendő személyi térítési díjat, indokolt esetben a Bizottság elengedheti, illetve mérsékelheti.
(7) A méltányossági kérelmeket részletes indoklással ellátva, az intézmény vezetőjénél kell benyújtani. Az intézményvezető a kérelmet javaslatával 8 napon belül megküldi a Bizottságnak.
(8) A méltányosság megállapítása a kérelem beadásának napjától, a soron következő felülvizsgálat napjáig tart.
7. Étkeztetés
8. § (1) Az étkeztetés keretében azoknak a szociálisan rászorultaknak a legalább napi egyszeri meleg étkezéséről kell gondoskodni, akik azt önmaguk, illetve eltartottjaik részére tartósan vagy átmeneti jelleggel nem képesek biztosítani.
(2) Az étkeztetés igénybevétele szempontjából szociálisan rászorult


a) a társadalombiztosítási nyugellátásról szóló 1997. évi LXXXI. törvény 6. § (1)  bekezdése szerint saját jogú nyugellátásban részesülő személy,


b) megváltozott munkaképességű személy, amennyiben a munkaképesség csökkenés mértéke eléri az 50%-ot, és alkalmi foglakoztatásnak minősülő jogviszony kivételével munkaviszonyban nem áll, és egyéb kereső tevékenységet nem folytat,


c) azon személy, aki egészségi állapota miatt nem képes elkészíteni a napi egyszeri meleg ételt,


d) súlyosan fogyatékos személy,


e) pszichiátriai beteg személy,


f) a foglalkoztatás elősegítéséről és a munkanélküliek ellátásáról szóló 1991. évi IV. törvény alapján, a Munkaügyi Központ által álláskeresőként nyilvántartott személy, illetve családtagjai,


g) az Szt. 37/A. § (1) bekezdése alapján rendszeres szociális segélyben részesülő személy, illetve családtagjai,


h) az Szt. 32/B. § (1) bekezdése szerint időskorúak járadékában részesülő személy.
(3) A megváltozott munkaképesség igazolására a Nemzeti Rehabilitációs és Szociális Szakértői Intézet által kiállított igazolás szolgál.
(4) A (2) bekezdés c) pont szerinti állapot fennállását a Kossuth Lajos utcai Szolgáltató Központ egyszerűsített előgondozás készítése során vizsgálja.
(5) A (2) bekezdés d) pont alkalmazásában súlyos fogyatékos a külön jogszabály szerint fogyatékossági támogatásban, vakok személyi járadékában, illetve magasabb összegű családi pótlékban részesülő személy. A súlyos fogyatékosságot igazolni lehet


a) az ellátás megállapítását, illetve folyósítását igazoló határozattal vagy más okirattal,


b) az ellátás megállapításának alapjául szolgáló, a fogyatékosság fennállását igazoló okirattal.

(6) A (2) bekezdés e) pont alkalmazásában a pszichiátriai betegség igazolására pszichiáter vagy neurológus szakorvos véleménye fogadható el.

(7) Az álláskeresőnek a kérelemhez csatolni kell a Munkaügyi Központ igazolását arról, hogy álláskeresőként szerepel-e a nyilvántartásban.

(8) A rendszeres szociális segélyben, illetve időskorúak járadékában részesülő személy szociális rászorultságát a megállapító határozattal igazolhatja.

9. § (1)  Szükség szerint lehetőséget kell biztosítani az ellátott saját otthonában történő étkezés biztosítására, az étel elvitelének lehetőségével, vagy az étel lakásra történő szállításával.
(2) Az étkezés esetében a személyi térítési díj megfizetése alól mentesül, akinek havi jövedelme a mindenkori öregségi nyugdíj legkisebb összegének 100 %-át nem haladja meg. A mindenkori öregségi nyugdíj legkisebb összegének 100 %-át meghaladó jövedelmek esetén fizetendő térítési díjat a rendelet l. számú melléklete tartalmazza. 
(3) Az ellátás igénybevételéért fizetendő térítési díj havi összege nem haladhatja meg az igénybe vevő rendszeres havi jövedelmének 30 %-át. 
(4) A térítési díjat a tárgyhónapot követő hó 10-ig, az igénybevétel alapján kell megfizetni. 

(5) Ha az ellátást betegség vagy más ok miatt a jogosult nem kívánja igénybe venni, ezt az intézményvezetőnek legalább két munkanappal korábban írásban be kell jelenteni. Ennek elmulasztása esetén a kötelezett a térítési díj megfizetésének kötelezettsége alól a távolmaradás kezdetétől számított 3. munkanaptól mentesül. 

(6) A házhoz szállított ebéd térítési díját a mindenkori szállítási költség összegével növelve kell megállapítani. Mentesül a térítési díj fizetése alól az az igénybevevő, akinek havi jövedelme a mindenkori öregségi nyugdíj legkisebb összegének 100 %-át nem haladja meg. Az ezt meghaladó jövedelmek tekintetében a fizetendő összeget a rendelet 1. számú melléklete szerint kell megállapítani.
8. Házi segítségnyújtás

10. § (1) Házi segítségnyújtás keretében a szolgáltatást igénybe vevő személy saját lakókörnyezetében kell biztosítani az önálló életvitel fenntartása érdekében szükséges ellátást. 

(2) Házi segítségnyújtás keretében biztosítani kell
a) az alapvető gondozási, ápolási feladatok elvégzését,
b) az önálló életvitel fenntartásában, az ellátott és lakókörnyezete higiéniás körülményeinek megtartásában való közreműködést,
c) a veszélyhelyzetek kialakulásának megelőzésében, illetve azok elhárításában való segítségnyújtást.
(3) A házi segítségnyújtás igénybevétele a mindenkori öregségi nyugdíj legkisebb összegének 100 %-ig ingyenes. Az ezt meghaladó jövedelmek esetében a fizetendő térítési díjakat a rendelet 2. számú melléklete tartalmazza. 
(4) Az ellátásért fizetendő személyi térítési díj – amely az óradíj és a gondozásra fordított idő szorzata – nem haladhatja meg a gondozott rendszeres havi jövedelmének 25 %-át.

(5) Amennyiben a házi segítségnyújtás mellett az igénybevevő részére étkeztetést is biztosítanak, a két ellátás együttes igénybevételének személyi térítési díja nem haladhatja meg az igénybevevő rendszeres havi jövedelmének 30 %-át.
(6) A térítési díjat az igénybevételt követő hó 10-ig az igazolt óraszám alapján kell megfizetni.
(7) Ha az ellátásra szoruló a mosást az intézmény keretén belül veszi igénybe, a szolgáltatásért az időbeli ráfordítás arányában kell a házi segítségnyújtás személyi óradíját megfizetni.
(8) Ha a házi segítségnyújtás keretében a lakókörnyezet takarítására gondozó igénybevételével kerül sor, az óradíj az ellátást igénybevevő személyi térítési díjával megegyező. 
(9) A házi segítségnyújtás igénybevétele szempontjából a gondozási szükséglet vizsgálatára az Szt. 63. §-ában, valamint a szolgáltatást igénybe vevő személy rendszeres havi jövedelme alapján az Szt. 119/C. § (1) bekezdés a) pontjában és (2) bekezdés a) pontjában foglaltak az irányadók.
9. Jelzőrendszeres házi segítségnyújtás
11. § (1) A jelzőrendszeres házi segítségnyújtás a saját otthonukban élő, egészségi állapotuk és szociális helyzetük miatt rászoruló, a segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás. 
(2) A jelzőrendszeres házi segítségnyújtás intézményi térítési díját a rendelet 3. számú melléklete tartalmazza.
10. Közösségi ellátások

12. § Közösségi ellátások a pszichiátriai betegek részére az Szt. 65/A. § alapján nyújtott közösségi alapellátás. Az ellátás célja a pszichiátriai betegek saját otthonukban történő gondozása és gyógyulásuk, valamint rehabilitációjuk elősegítése. 
11. Családsegítés
13. § A családsegítés a szociális vagy mentálhigiénés problémák, illetve egyéb krízishelyzet miatt segítségre szoruló személyek, családok számára az ilyen helyzethez vezető okok megelőzése, a krízishelyzet megszüntetése, valamint az életvezetési képesség megőrzése céljából nyújtott szolgáltatás.
12. Nappali ellátás

14. § (1) A nappali ellátás keretében működő Idősek Klubjai elsősorban a saját otthonukban élő, tizennyolcadik életévüket betöltött, egészségi állapotuk vagy idős koruk miatt szociális és mentális támogatásra szoruló, önmaguk ellátására részben képes személyek ellátását biztosítja.
(2) Az Önkormányzat a nappali ellátások keretében az alapfeladatok körébe nem tartozó szociális szolgáltatásokért (mosás, fodrász, pedikűr), valamint az intézményen belül szervezett szabadidős programokért, térítési díjat nem állapít meg. 
(3) A nappali ellátást igénybevevők esetén az intézményi térítési díjat a rendelet 4. számú melléklete tartalmazza.
13. Utcai szociális munka

15. § (1) Az utcai szociális munka keretében kell biztosítani az utcán tartózkodó hajléktalan személy helyzetének, életkörülményeinek figyelemmel kísérését, szükség esetén ellátásának kezdeményezését, illetve az ellátás biztosításához kapcsolódó intézkedés megtételét. 
(2) Az utcai szociális munkát az Önkormányzat ellátási szerződés keretében biztosítja az arra rászoruló részére.
14. Támogató szolgáltatás 

16. § (1) A támogató szolgáltatás célja a fogyatékos személyek lakókörnyezetben történő ellátása, elsősorban a lakáson kívüli közszolgáltatások elérésének segítése, valamint életvitelük önállóságának megőrzése mellett a lakáson belüli speciális segítségnyújtás biztosítása révén. 
(2) A támogató szolgáltatást az Önkormányzat ellátási szerződés keretében biztosítja az arra rászoruló részére.
15. Átmeneti elhelyezést nyújtó intézmények
17. § (1) A szakosított ellátás keretében működtetett átmeneti elhelyezést nyújtó Időskorúak Gondozóházába azok az időskorúak, valamint azok a 18. életévüket betöltött beteg személyek vehetők fel, akik önmagukról betegségük miatt vagy más okból otthonukban időlegesen nem képesek gondoskodni.

(2) Az elhelyezés ideiglenes jelleggel, legfeljebb egyévi időtartamra teljes körű ellátást biztosít.
(3) Az átmeneti elhelyezés különös méltánylást érdemlő esetben az intézmény orvosa szakvéleményének figyelembevételével, egy alkalommal, egy évvel meghosszabbítható.  
(4) Az Időskorúak Gondozóházában nyújtott szolgáltatásért egy hónapra előre kell a térítési díjat megfizetni.
(5) Amennyiben – üres férőhely esetében – kerületen kívüli személy elhelyezésére kerül sor, a személyi térítési díj a mindenkori intézményi térítési díj napi összegének 50%-a.

(6) Az ellátásért fizetendő térítési díj nem haladhatja meg az ellátott havi rendszeres jövedelmének 60 %-át, illetve az intézményi térítési díjat. 
(7) Az Időskorúak Gondozóházára vonatkozó intézményi térítési díjat a rendelet 5. számú melléklete tartalmazza.

18. § (1) Az éjjeli menedékhely az önellátásra és a közösségi együttélés szabályainak betartására képes hajléktalan személyek éjszakai pihenését, valamint krízishelyzetben éjszakai szállás biztosítását lehetővé tevő szolgáltatás. 
(2) Az éjjeli menedékhelyet az Önkormányzat ellátási szerződés keretében biztosítja az arra rászoruló részére.
III. Fejezet
Záró rendelkezések

19. § (1) Ez a rendelet a kihirdetését követő nap lép hatályba.

(2) Rendelkezéseit a folyamatban lévő ügyeknél is alkalmazni kell.

(3) Hatályát veszti a szociális szolgáltatásokról és fizetendő térítési díjakról szóló 12/2007.(III.12.) önkormányzati rendelet, valamint az azt módosító 13/2008.(III.19.), 8/2009.(III.25.), 38/2009.(IX.16.), 11/2010.(III.19.), 9/2011.(II.23.),  23/2011.(IV.19.) és 16/2012.(III.21.) önkormányzati rendeletek.

  címzetes főjegyző                                                        
1. számú melléklet a 43/2012.(X.18.) önkormányzati rendelethez

Alapszolgáltatás térítési díja

1. Szociális étkeztetés 

	Intézményi önköltség
	780.-Ft/adag

	Ebéd intézményi térítési díj
	560.-Ft/adag

	Reggeli intézményi térítési díja
	300.-Ft/adag

	Uzsonna intézményi térítési díja
	300.-Ft/adag

	Házhozszállítás
	145.Ft/adag


A személyi térítési díj összege igazodik az ellátott jövedelméhez, az alábbi táblázat szerint:

	Öregségi 

nyugdíjminimum %

-tól-%-ig
	Személyi térítési díj

az intézményi

térítési díj %-ában

	0-100 %
	0 %

	101-125 %
	5 %

	126-150 %
	10 %

	151-175 %
	15 %

	176-200 %
	20 %

	201-225 %
	25 %

	226-250 %
	30 %

	251-300 %
	35 %

	301-350 %
	40 %

	351-400 %
	50 %

	401-450 %
	60 %

	451-500 %
	70 %

	501-600 %
	80 %

	601-700 %
	90 %

	701 %-tól
	100 %


2. számú melléklet a 43/2012.(X.18.) önkormányzati rendelethez

2. Házi segítségnyújtás 
	Intézményi önköltség
	1.968.-Ft/óra

	Intézményi térítési díj
	1.698.-Ft/óra

	Maximálisan fizetendő személyi térítési díj
	1.260.-Ft/óra


A személyi térítési díj összege igazodik az ellátott jövedelméhez, az alábbi táblázat szerint:

	Öregségi 

nyugdíjminimum %

-tól-%-ig
	Személyi térítési díj

az intézményi

térítési díj %-ában

	0-100 %
	0 %

	101-125 %
	5 %

	126-150 %
	10 %

	151-175 %
	15 %

	176-200 %
	20 %

	201-225 %
	25 %

	226-250 %
	30 %

	251-300 %
	35 %

	301-350 %
	40 %

	351-400 %
	50 %

	401-450 %
	60 %

	451-500 %
	70 %

	501-600 %
	80 %

	601-700 %
	90 %

	701 %-tól
	100 %


3. számú melléklet a 43/2012.(X.18.) önkormányzati rendelethez

3. Jelzőrendszeres házi segítségnyújtás 

	Intézményi önköltség
	258.-Ft/készülék/nap

	Működési támogatás
	90.-Ft/készülék/nap

	Intézményi térítési díj 
	168.-Ft/készülék/nap

	Személyi térítési díj
	0.-Ft


4. számú melléklet a 43/2012.(X.18.) önkormányzati rendelethez

4. Idősek nappali ellátása

	Intézményi önköltség
	2.161.-Ft/fő/nap

	Intézményi térítési díj nappali ellátás esetén
	1.726.-Ft/fő/nap

	Személyi térítési díj
	0.-Ft


5. számú melléklet a 43/2012.(X.18.) önkormányzati rendelethez

Szakosított ellátás
5. Időskorúak Gondozóháza

	Intézményi önköltség
	8.256.-Ft/fő/nap

	Intézményi térítési díj napi összege
	3.952.-Ft/fő/nap

	Intézményi térítési díj havi összege
	118.560.-Ft/fő/hó


A személyi térítési díj összege igazodik az ellátott jövedelméhez, az alábbi táblázat szerint:

	Öregségi 

nyugdíjminimum %-ig
	Személyi térítési díj

a jövedelem %-ban



	150%
	40%

	151%-200%
	50%

	201%-tól
	60%


Indokolás
1. § A rendelet célját határozza meg.

2. § A rendelet hatályát határozza meg.

3. § A Képviselő-testület hatáskörét és az átruházott hatáskörök feladatát rögzíti.

4. § Az Önkormányzat által biztosított ellátások formáit tartalmazza. 

5. § A szolgáltatások igénybevételének módját, kérelem benyújtásának helyét határozza meg.

6. § A személyes gondoskodás keretében biztosított ellátások jogviszonyának keletkezését, megszűnését, illetve a megállapodás tartalmi elemeit taglalja. 

7. § Az ellátások igénybevételéért fizetendő térítési díjak szabályairól rendelkezik.

8. § Az étkeztetés szabályairól rendelkezik. Meghatározza az étkezés szempontjából a szociálisan rászorultság feltételei, illetve azt, hogy milyen igazolások fogadhatóak el ennek igazolására. 

9. § Az étkezési térítési díj mértékéről, megfizetésének módjáról rendelkezik.  

10. § A házi segítségnyújtás, mint alapellátás keretében nyújtott szolgáltatás tartalmát taglalja, az ellátásért fizetendő térítési díjról rendelkezik.

11. § A jelzőrendszeres házi segítségnyújtás tartalmát írja le.

12. § A közösségi ellátás célját írja le. 

13. § A családsegítés fogalmát taglalja.

14. § A nappali ellátás- idősek klubja - fogalmáról, a körébe tartozó feladatokról és a térítési díjról rendelkezik. 

15. § Az utcai szociális munka tartalmát fogalmazza meg.

16. § A támogató szolgáltatás tartalmát írja le.

17. § A szakosított ellátás keretén belül működtetett Idősek Gondozóházába bejutás feltételeiről, az elhelyezés idejéről és a fizetendő térítési díjáról rendelkezik.

18. § A hajléktalan személyek részére éjjeli menedékhelyére, ill. nappali melegedőjére ellátási szerződés keretén belül szerződött az Önkormányzat. A két ellátási forma fogalmát tartalmazza. 

19. § Hatályba léptető rendelkezés. A hatályát vesztett önkormányzati rendeletek felsorolását tartalmazza.

� Módosította a 10/2013.(III.21.) önkormányzati rendelet 1. §. Hatályos 2013. IV.1-től.

